**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2020. gada \_. \_\_\_\_\_\_\_\_\_ |

.§

**Par Ekonomiskās sadarbības un attīstības organizācijas (OECD)**

**sagatavotajā gala ziņojumā “Tiesiskums komercdarbībai un**

**iekļaujošai izaugsmei Latvijā” ietverto rekomendāciju iekļaušanu**

**“Uzņēmējdarbības vides pilnveidošanas pasākumu plāns 2019. – 2022.gadam”**

1. Pieņemt iesniegto informāciju par Ekonomiskās sadarbības un attīstības organizācijas (OECD) sagatavotajā gala ziņojumā “Tiesiskums komercdarbībai un iekļaujošai izaugsmei Latvijā” ietverto rekomendāciju ieviešanu un to iekļaušanu Uzņēmējdarbības vides pilnveidošanas pasākumu plānā 2019.-2022.gadam:
	1. Ekonomikas ministrija izvērtē un sagatavo uzņēmējiem svarīgāko normatīvo aktu sarakstu, kuriem būtu nepieciešams tulkojums angļu valodā. Gadījumā, ja tulkojums nav pieejams, Ekonomikas ministrija sagatavo tulkojuma pieprasījumu Valsts valodas centram.
	2. Ievērojot identificēto, uzņēmējiem svarīgāko normatīvo aktu sarakstu, turpmāk pie izmaiņām normatīvajos aktos atbildīgās iestādes patstāvīgi nodrošina tulkojumu pieprasījumu Valsts valodas centram un iztulkoto materiālu nodod Kultūras informācijas sistēmu centram mašīntulkošanas atmiņas attīstīšanai.
	3. Tieslietu ministrija izvērtē un sagatavo ieteikumus turpmāk plānotajai rīcībai rekomendācijas ieviešanai par Uzņēmumu reģistra un citu Tieslietu ministrijas pārziņā esošo valsts pārvaldes pakalpojumu plašāka pieejamību tiešsaistē.
2. Ekonomikas ministrijai līdz 2020.gada 31.decembrim veikt grozījumus Ministru kabineta 2019.gada 22.maija rīkojumā Nr.247 “Par Uzņēmējdarbības vides pilnveidošanas pasākumu plānu 2019.-2022. gadam”, iekļaujot 1.1., 1.2., un 1.3. apakšpunktā minētos pasākumus.
3. Par 1.1., 1.2., un 1.3. apakšpunktā minēto pasākumu progresu uzraudzību nodrošināt Ekonomikas ministrijai, savukārt par kopējo Ekonomiskās sadarbības un attīstības organizācijas (OECD) sagatavotajā gala ziņojumā “Tiesiskums komercdarbībai un iekļaujošai izaugsmei Latvijā” ietverto rekomendāciju izpildes progresu uzraudzību nodrošināt Pārresoru koordinācijas centram.

Ministru prezidents A.K.Kariņš

Valsts kancelejas direktors J. Citskovskis

Iesniedzējs:

Ekonomikas ministrs J.Vitenbergs

Vīza:

Valsts sekretāra p.i.,

Valsts sekretāra vietnieks E.Valantis